APSTIPRINU

Kuldīgas novada pašvaldība PII “Bitīte”

Vadītāja Līga Megne\_\_\_\_\_\_\_\_\_\_\_

2021. gada 26. augustā

**KĀRTĪBA, KĀDĀ TIEK ORGANIZĒTS MĀCĪBU PROCESS**

**KULDĪGAS NOVADA PAŠVALDĪBAS PII “BITĪTE”, IEVĒROJOT EPIDEMIOLOĢISKĀS**

**DROŠĪBAS PASĀKUMUS COVID-19 LAIKĀ**

Kuldīga, 2021. gada 26. augustā.

*Izdoti saskaņā ar Ministru kabineta noteikumi Nr. 506*

*Rīgā 06.07.2021.(prot. Nr. 51 140. §)*

*Grozījumi Ministru kabineta 2020. gada 9. jūnija*

*noteikumos Nr. 360 "*[*Epidemioloģiskās drošības pasākumi Covid-19 infekcijas izplatības ierobežošanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*”*

**1. Vispārīgie jautājumi**

1.1. Kārtība nosaka epidemioloģiskās drošības pasākumus, kas veicami, lai ierobežotu Covid -19 infekcijas izplatību Kuldīgas novada pašvaldības pirmsskolas izglītības iestādē “Bitīte” (turpmāk tekstā – Iestāde), lai pēc iespējas mazinātu bērnu un darbinieku inficēšanās riskus, lai īstenotu Izglītības programmu apgūšanu klātienē, ievērojot tādus piesardzības pasākumus kā informēšana, higiēna, personu veselības stāvokļa uzraudzība un distancēšanās.

1.2. Ar vadītājas rīkojumu Iestādē tiek norīkotas atbildīgās personas, kuras koordinē noteiktās kārtības ieviešanu un uzraudzību:

1.2.1. higiēnas, distancēšanās un personu veselības stāvokļu uzraudzība - Iestādes medicīnas māsa;

1.2.2. darbinieku testēšanu - vadītājas vietniece izglītības jomā;

1.2.3. mācību darba organizācija - vadītājas vietnieks izglītības jomā;

1.2.4. pārraudzība par noteiktās kārtības ievērošanu – vadītāja;

1.2.5. par psiholoģisko palīdzību darbiniekiem un bērnu vecākiem, pēc nepieciešamības sazinās ar iestādes psihologu.

1.3. Iestādē netiek pieļauta klātbūtne personu ar elpceļu infekcijas slimību pazīmēm (paaugstināta ķermeņa temperatūra, drudzis, klepus, elpas trūkums, iesnas u.c.);

1.4. Iestāde informē darbiniekus, bērnus un viņu vecākus, vai likumiskos pārstāvjus par nepieciešamību sekot savam veselības stāvoklim, par Covid -19 simptomiem un individuāliem pasākumiem un rīcību, ja kādam parādās elpceļu infekcijas simptomi;

1.5. Vecāki, likumiskie pārstāvji vai pavadošais personāls atved bērnu pie Iestādes ārdurvīm un pārliecinās, ka bērns tiek uzņemts iestādē, tāpat, vakarā sagaida bērnu pie Iestādes ārdurvīm (iepriekš telefoniski sazinoties ar konkrētas grupas skolotāju);

1.6.Vecāku atrašanās iestādē pieļaujama iepriekš saskaņojot ar iestādes vadītāju ( t.29337872), vadītājas vietnieku izglītības jomā (t.29969787), vecāki iestādē lieto sejas masku, dezinficē rokas un ievēro 2m distanci;

1.7. Bērni ar infekcijas slimības pazīmēm netiek uzņemti Iestādē;

1.8. Iestāde nodrošina, ka visas mācību aktivitātes un pasākumi notiek grupai atsevišķi, iespēju robežās mazinot to bērnu skaitu, kas nonāk ciešā kontaktā un iespēju robežās mazina grupu savstarpējo sastapšanos.

**2. Programmu īstenošanas vietas un iestādes darba laika organizācija**

2.1. Izglītības programmas īstenošanas vietas: Kuldīgā, Parka ielā 22

2.2. Iestāde strādā 5 dienas nedēļā, no plkst. 7.00 līdz plkst. 19.00.

**3. Komunikācija un saziņa, bērnu reģistrācija**

3.1. Iestādes vadības saziņa ar vecākiem tiek nodrošināta e-pastā [bd.bitite@kuldiga.lv](mailto:bd.bitite@kuldiga.lv), pa tālruni -29337872, 63320467, e-klasē. Grupu skolotāju saziņa ar vecākiem notiek e-klasē, pa tālruni vai grupu Whatsaap grupās. Aktuālā informācija tiek ievietota arī iestādes mājas lapā.

3.2. Bērnu apmeklējumi tiek reģistrēti e-klases sistēmā - grupu žurnālos.

**4. Mācību procesa organizācija**

4.1. Mācību process tiek organizēts katrai grupai savās telpās, arī individuāli ( logopēds, speciālais pedagogs, sociālais pedagogs, psihologs) ievērojot distancēšanos un piesardzību, atbilstoši Iestādes infrastruktūras iespējām.

4.2. Mūzikas nodarbības un sporta nodarbības notiek atsevišķi katrai grupai zālē, pēc katras nodarbības vēdinot telpu.

4.3. Dienas laikā tiek organizēta regulāra visu telpu vēdināšana ( kas atbilst vēdināšanas grafikam).

4.4. Bērni, kuri apgūst obligāto izglītību un atrodas pašizolācijā vai karantīnā un mācās attālināti (mājās), skolotāji veido individuāli pielāgotu mācību plānu un nodrošina atgriezenisko saiti. *Skatīt individuālā plāna paraugu Pielikums Nr.1*

**5. Audzināšanas darba organizācija**

5.1.Grupu skolotāji iepazīstina bērnus un viņu vecākus ar šo Kārtību. Katras grupas skolotāji ir atbildīgi par Kārtības ievērošanu;

5.2. Skolotāji rotaļnodarbības procesā iekļauj jautājumus par pareizu higiēnu, distancēšanos, veselības stāvokļa uzraudzību un citas ar Covid - 19 saistītas aktualitātes;

5.3. Ārpus nodarbību pasākumi tiek organizēti:

5.3.1. vienai grupai;

5.3.2. pasākumi ārpus telpām.

**6. Bērnu ēdināšanas nodrošināšana**

6.1. Bērnu ēdināšana tiek organizēta, ievērojot Covid-19 infekcijas izplatības ierobežojošus pasākumus.

6.2. Ēdināšana tiek nodrošināta savas grupas telpās.

**7. Skolotāju atbildība**

7.1. Skolotāji ir atbildīgi par mācību procesa īstenošanu un higiēnas prasību ievērošanu, strādājot Iestādes telpās.

7.2. Skolotāji veic regulāru telpu vēdināšanu un pārrauga higiēnas prasību nodrošināšanu grupās.

7.3. Skolotāji nekavējoties informē vadītāju, vadītājas vietnieku vai medicīnas māsu, ja ir aizdomas par bērna veselības stāvokļa pasliktināšanos.

**8. Darbinieka atbildība**

8.1. Apkopēja darba pienākumus veic atbilstoši telpu uzkopšanas un dezinfekcijas grafikam. Pastiprināti tiek veikta sanitāro mezglu, gaiteņu, durvju rokturu, kāpņu margu u.c. virsmu apstrāde/ apkope.

8.2. Saimniecības daļas vadītāja un medicīnas māsa nodrošina regulāru dezinfekcijas līdzekļu un citu aizsardzības līdzekļu iegādi, pieejamību un pārrauga telpu uzkopšanu.

8.3.Grupu skolotāju palīgi regulāri veic koplietošanas priekšmetu dezinfekciju un rotaļlietu mazgāšanu.

8.4. Trešajām personām (ārpakalpojumu sniedzējiem, pašvaldības darbiniekiem, ar saimniecisko darbību saistītām personām) atrašanās Iestādē iepriekš jāsaskaņo ar vadītāju (29337872) vai vadītājas vietniece (63320467, 29969787).

8.5. Katrs Iestādes darbinieks ir atbildīgs par savu veselību un riskiem apkārtējai sabiedrībai, izvērtējot nepieciešamību vakcinēties pret COVID -19.

8.6. Kategoriski aizliegts ierasties un atrasties Iestādē ar elpceļu infekcijas slimības pazīmēm.

**9.** **Rīcību, ja saslimšanas pazīmes konstatētas darbiniekam**

9.1. Ja darbiniekam, ir parādījušās akūtas elpošanas ceļu infekcijas pazīmes (iesnas, klepus, rīkles iekaisums, paaugstināta ķermeņa temperatūra, elpošanas traucējumi), par to nekavējoties ziņo iestādes vadītājai, sazinās ar ģimenes ārstu.

9.2. Darbinieks, kuram ir parādījušās akūtas elpošanas ceļu infekcijas pazīmes, nedrīkst atrasties darba vietā bez ģimenes ārsta apliecinājuma.

9.3. Iestādes vadītājai ir tiesības nosūtīt ikvienu darbinieku uz bezmaksas izmeklējumiem, ja ir aizdomas par saslimšanu ar Covid -19.

**10.** **Ja bērnam, atrodoties Iestādē, parādās elpceļu infekcijas slimību pazīmes**

10.1.Ja bērnam, atrodoties Iestādē, parādās elpceļu infekcijas slimību pazīmes **(**paaugstināta ķermeņa temperatūra, drudzis, klepus, elpas trūkums, iesnas u.c.), jārīkojas atbilstoši SPKC *Rīcības algoritms, ja bērnam ir akūtas elpceļu infekcijas slimības pazīmes.*

10.2. Bērnam tiek nodrošināta izolācija atsevišķā telpā un darbinieka klātbūtne.

10.3. Nekavējoties tiek informēti vecākie vai likumiskie pārstāvji un viņiem, nekavējoties jāierodas Iestādē, lai izņemtu bērnu un vērstos pie ģimenes ārsta.

10.4. Bērns Iestādē atgriežas ar ģimenes ārsta zīmi.

**11. Vecāku, likumisko pārstāvju atbildība**

11.1. Bērna vecāki, likumiskie pārstāvji, aizbildņi uz Iestādi ved tikai veselus bērnus (bez elpceļu un citu infekciju slimību pazīmēm).

11.2. Bērna vecākiem, vai likumiskajiem pārstāvjiem nekavējoties jāinformē grupas skolotāja vai Iestādes vadības pārstāvis, ja bērnam konstatēta Covid-19 infekcija vai bērns bijis tiešā kontaktā ar Covid-19 inficētu personu.

**12. Higiēnas prasību nodrošināšana**

12.1. Iestādes darbiniekiem un viesiem, ienākot iestādē jādezinficē (dezinfekcijas līdzeklis pieejams pie visām ieejas durvīm) vai jāmazgā rokas ar ziepēm.

12.2. No rīta ienākot grupā, bērns nomazgā rokas ar ziepēm.

12.3. Sejas maskas Iestādē, grupu telpās vai kabinetos var nelietot darbinieki ar sadarbspējīgu vakcinācijas vai pārslimošanas sertifikātu klātienes izglītības procesā.

12.4. Ņemot vērā, ka vīrusu infekcijas var izplatīties arī netiešā kontakta ceļā, pieskaroties virsmām un priekšmetiem, kas piesārņoti ar elpceļu izdalījumiem, tehniskais personāls, kas veic telpu uzkopšanu, pastiprinātu uzmanību pievērš telpu uzkopšanai un tīrībai, nodrošinot:

12.4.1. regulāru (ne retāk kā divas reizes darba dienā) telpu mitro uzkopšanu – mazgāt grīdas, slaucīt putekļus, īpašu uzmanību pievēršot virsmu un priekšmetu tīrībai un dezinfekcijai, kuriem bieži pieskaras darbinieki, bērni (piem. durvju rokturi, skārienjūtīgās ierīces, mūzikas instrumenti u.c.);

12.4.2. sanitāro telpu un citu koplietošanas telpu uzkopšanu, dezinfekciju (atbilstoši grafikam);

12.4.3. regulāru atkritumu urnu iztukšošanu, atkritumu savākšanai izmantojot atkritumu maisus;

12.4.4. iestādes un grupu telpas tiek vēdinātas pēc apstiprināta vēdināšanas grafika;

12.4.5.katru dienu veikt rotaļlietu mazgāšanu ;

12.4.6.tīrīšanas un dezinfekcijas līdzekļu un telpu uzkopšanas inventāra pieejamību.

**13. Citi norādījumi**

13.1. Stingri jāievēro personas datu aizsardzība un aizliegts izplatīt informāciju par konkrētiem ar Covid-19 inficētajiem bērniem, skolotājiem vai iestādes darbiniekiem, ja tādi būs.

13.2. Ja tiek organizēts kāds pasākums (koncerts, izstāde, sporta sacensības u.c.) ārpus iestādes telpām, tad par pasākuma apmeklējumu tiek informēti bērni, vecāki un tiek veikta bērnu un skolotāju uzskaite pasākumā.

13.3. Vadītāja vietnieks regulāri seko līdzi ierakstiem un informācijai e-klasē.

13.4. Ar minēto Kārtību bērni, viņu vecāki vai likumiskie pārstāvji, darbinieki tiek iepazīstināti ar e-klases sistēmas palīdzību, kā arī tā tiek publiskota Iestādes mājas lapā.

13.5. Par katru saslimšanas gadījumu iestādē saistībā ar COVID -19 infekcijas izplatīšanos, nekavējoties informēt dibinātāju.

13.6. Līdz ar šīs kārtības stāšanos spēkā, atzīt par spēku zaudējušus Nr1.21.20. Kuldīgas novada pašvaldības PII “Bitīte” Iekšējos noteikumus “*Kārtība, mācību procesa organizēšanai Kuldīgas novada pašvaldības PII “Bitīte”, ievērojot epidemioloģisko situāciju Covid-19 laikā”.* Stājas spēkā ar š.g.01. septembri

Saskaņots: Ilze Dambīte- Damberga

Rīkojuma Nr.BITĪTE/1.6/21/60

\_\_\_\_\_\_\_\_\_\_\_\_\_\_\_\_\_

Datums: 2021.gada 03. septembrī

**DOKUMENTS PARAKSTĪTS ELEKTRONISKI**

Parakstītājs: Līga Megne

Paraksts ir derīgs

Laika zīmogs:03.09.2021.

Dokumenta oriģināls atrodas pie iestādes vadītājas